**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

---- ----------- 2020 թվականի № ------- Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՍԵՊՏԵՄԲԵՐԻ 22-Ի № 1823-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 3-րդ մասով, Հայաստանի Հանրապետության կառավարությունը ***որոշում է***.

1. Հայաստանի Հանրապետության կառավարության 2005 թվականի սեպտեմբերի 22-ի «Հայաստանի Հանրապետության Շիրակի մարզի Ախուրյանի գյուղական համայնքի վարչական սահմաններում գտնվող` պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» № 1823-Ն որոշման № 4 հավելվածի 062-001 ծածկագրով տողի 10-րդ սյունակում «մանկապարտեզ» բառը փոխարինել «բնակելի շենք» բառերով:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետությանվարչապետ** |  **Ն. Փաշինյան** |
|  2020 թ. \_\_\_\_\_\_\_\_ \_\_Երևան |  |

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՍԵՊՏԵՄԲԵՐԻ 22-Ի № 1823-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| 1. |  **Անհրաժեշտություն** |
|  |  Սույն որոշման փոփոխության անհրաժեշտությունը պայմանավորված է այն հանգամանքով, որ Ախուրյան համայնքի սեփականություն հանդիսացող, Ախուրյան համայնքի Ջրաշինարարների փողոց, 4 անցում 5-րդ շենքի (վկայական № 0128250, տրված 31.08.1999 թվականին) սեփականության իրավունքի գրանցման վկայականում, օգտագործման նպատակը տողում նշված «մանկապարտեզ» բառը արդեն իսկ 20 տարուց ավելի խոչընդոտում է Ախուրյանի համայնքապետարանին՝ շինության մեջ բնակվող թվով 10 ընտանիքներին իրենց կողմից զբաղեցրած տարածքները սեփականության իրավունքով հանձնելու գործընթաց սկսելու համար: |
| 2. | **Ընթացիկ իրավիճակը և խնդիրներ** |
|  |  1988 թվականի Սպիտակի երկրաշարժի հետևանքով Ախուրյան համայնքի Ջրաշինարարների փողոց, 4 անցում 5-րդ շենքի մի մասը փլվել է, մյուսը դարձել է վթարային, օգտագործման համար ոչ պիտանի և Ախուրյանի շրջգործկոմի 1990թ փետրվարի 10-ի թիվ 3 որոշմամբ դուրս է գրվել ժողկրթբաժնի բալանսից /կցվում է արխիվային տեղեկանքի պատճենը/։Նշված շինության մի մասը չի քանդվել և ժամանակավորապես զբաղեցվել է համայնքում աշխատող Ուզբեկստանից ժամանած շինարաների կողմից։ Շինարարների հեռանալուց հետո ազգաբնակչության կողմից շինությունը թալանվել է և շենքից մնացել է միայն պատերը: Հետագայում համայնքի անօթևան ընտանիքները իրենց միջոցներով վերականգնել են շենքի վնասված հատվածները, որից հետո այն բնակեցվել է։ Այնուհետև՝ 1999 թվականին որպես համայնքային սեփականություն Ախուրյանի ԱԳԿ-ի կողմից նշված շինության պետական գրանցումը սխալմամբ ստացել է համայնքի մանկապարտեզ անվանումը։ Նշված շենքում 1990-ական թվականներից մինչև օրս բնակվում են 10 ընտանիքներ: **Շենքը ապահովված է բոլոր կոմունալ ենթակառուցվածքներով:** **Սույն որոշման ընդունումից հետո համայնքի ղեկավարի կողմից օրենսդրությամբ սահմանված կարգով կկազմակերպվի հողամասի գործառնական նշանակության փոփոխություն, այնուհետև կառաջարկվի համայնքի ղեկավարին՝ նախ պատվիրել շենքի տեխնիկական վիճակի հետազննություն, որից հետո՝ ելնելով հետազննության արդյունքում տրված եզրակացությունից, շենքը հատկացնել բնակիչներին:** |
| 3. | Տվյալ բնագավառում իրականացվող քաղաքականությունը |
|  | Անշարժ գույքի պետական գրանցման իրականացում և հողային տվյալների ճշգրտված հաշվառում, կառուցապատման ենթակա տարածքների կառուցապատում և բարեկարգում: |
| 4. | **Կարգավորման նպատակը և բնույթը** |
|  | ՀՀ կառավարության որոշման նախագծի ընդունմամբ հնարավորություն կնձեռնվի Ախուրյանի համայնքապետարանին՝ լուծելու շենքում բնակվող 10 ընտանիքների կողմից զբաղեցրած անշարժ գույքի պետական գրանցման հարցը, ինչպես նաև վերանորոգելու շենքի քանդված հատվածները հետագայում այլ բնակիչների տրամադրելու նպատակով:  |
| 5.  | **Նախագծի մշակման գործընթացում ներգրավված ինստիտուտները և անձիք** |
|  | ՀՀ Շիրակի մարզպետարան |
| 6. | **Ակնկալվող արդյունքը** |
|  | Կլուծվի Ախուրյան համայնքի սեփականություն հանդիսացող կիսավեր շինության հետ կապված խնդիրները, թվով 10 ընտանիքների կողմից իրենց ուժերով վերանորոգված հատվածները կստանան պետական գրանցում, և կբարեկարգվեն Ախուրյան համայնքի Ջրաշինարարների փողոցի 4 անցում, 5-րդ շենքի հարակից տարածքները:  |
| 7. | **Այլ տեղեկություններ (եթե այդպիսիք առկա են) – չկան** |
|  | Հարկ Է նշել, որ համայնքում ներկա պահին գործում Է թվով 3 մանկապարտեզ, որոնք նախատեսված են 2-ից մինչև 6 տարեկան երեխաների համար։ Մանկապարտեզում երեխաների ընդունելության հերթագրում չկա, քանի որ բոլոր մանկապարտեզներում առկա են ազատ տեղեր։ Ավելին, անհրաժեշտության դեպքում մանկապարտեզներից մեկում կարող է բացել ևս մեկ խումբ։ Նշված երեք մանկապարտեզներից բացի՝ Նոր-Ախուրյանում առկա է երկրաշարժից հետո կառուցված 8 մասնաշենքով մանկապարտեզ որտեղ ներկայումս գործում է դպրոցը և նախակրթարանը։ Դպրոց հաճախողների թիվը կազմում Է 28 աշակերտ, նախակրթարան հաճախում է մեկ երեխա և շենքը հիմնականում դատարկ է։ Ախուրյան համայնքում երեխաների հաճախելիության պահաջարկը լիովին բավարված է։Ախուրյան համայնքում գործող մանկապարտեզներն են՝1. «Լեոյի անվան մանկապարտեզ» ՀՈԱԿ հզորությունը՝ 4 խումբ, 120 երեխա: Փաստացի հաճախում են 85-90 երեխա, որից 2-3 տարեկան՝ 18 երեխա (վկայականը կցվում է) ։2. «Հեքիաթ մանկապարտեզ» ՀՈԱԿ հզորությունը՝ 4 խումբ, 120 երեխա: Փաստացի հաճախում են 85-90 երեխա, որից 2-3 տարեկան՝ 8 երեխա (վկայականը կցվում է)։3. «Շուշան մանկապարտեզ» ՀՈԱԿ հզորությունը՝ 3 խումբ, 90 երեխա: Փաստացի հաճախում են 2 խումբ՝ հաճախումների թիվը կազմում է 40-50 երեխա (վկայականը կցվում է)։Մանկապարտեզների երեխաների միջին հաճախելիությունը կազմում է մոտ 220 երեխա, իսկ հզորությունը՝ 330 երեխա, այսինքն այն լիարժեք բավարարում է Ախուրյան բնակավայրի երեխաների հաճախելիության պահանջարկը։ Կցվում է նաև ՀՀ կրթության, գիտության, մշակությի և սպրոտի նախարարության դրական դիրքորոշումը: |

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՍԵՊՏԵՄԲԵՐԻ 22-Ի № 1823-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1.** | **Տեղեկանք այլ իրավական ակտերի ընդունման կամ գործող իրավական ակտերում փոփոխություններ կատարելու մասին:** |
|  | «Հայաստանի Հանրապետության կառավարության 2005 թվականի սեպտեմբերի 22-ի № 1823-Ն որոշման մեջ փոփոխություն կատարելու մասին» Հայաստանի Հարնապետության կառավարության որոշման նախագծի ընդունումը նոր իրավական ակտեր ընդունելու կամ գործող իրավական ակտերում փոփոխություններ կատարելու անհրաժեշտություն չի առաջացնում: |
| **2** | **Տեղեկանք հասարակության մասնակցության մասին:** |
|  | «Հայաստանի Հանրապետության կառավարության 2005 թվականի սեպտեմբերի 22-ի № 1823-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագիծը Ախուրյան համայնքի տեղական ինքնակառավարման մարմինները քննարկել են Ախուրյան համայնքի և Ջրաշինարարների փողոց, 4 անցում, 5 հասցեում բնակվող բնակիչների հետ:  |
| **3.** | **Տեղեկանք ծախսերի և եկամուտների մասին** |
|  | «Հայաստանի Հանրապետության կառավարության 2005 թվականի սեպտեմբերի 22-ի № 1823-Ն որոշման մեջ փոփոխություն կատարելու մասին» Հայաստանի Հարնապետության կառավարության որոշման նախագծի ընդունումը պետական բյուջեում ծախսերի և եկամուտների ավելացում կամ նվազեցում չի առաջացնում: |